เจ้าหน้าที่ได้เข้าไปประชาสัมพันธ์และจัดระเบียบไม่ให้จอดรถกีดขวางทางเข้าออกรวมถึงตั้งวางสิ่งของ
บริเวณที่ทำการปรษณีย์ราชดำเนิน  แยกคอกวัว , เมื่อเลี้ยวเข้าซอยแล้วพบกับร้านหมูปลาร้าและการตั้งโต๊ะหรือรถมอเตอร์ไซค์ของคนที่มาร้านหมูปลาร้า จอดกีดขวางการจราจรในซอย บริเวณทางเข้าไปที่ทำการไปรษณีย์ราชดำเนิน เวลาค่ำมืด ตั้งแต่ 20.00-04.00 น. ทุกวัน ทำให้รถขนส่งไปรษณีย์และรถประชาชนโดยทั่วไปที่สัญจรไปมาในซอยนี้ผ่านไปด้วยความยากลำบาก   ยิ่งวันศุกร์ เสาร์ อาทิตย์ด้วยแล้ว ดึก ๆ รถผ่านไม่ได้เลย เพราะร้านหมูปลาร้าตั้งโต๊ะบริการลูกค้าเต็มซอยกีดขวางการจราจรเต็มพื้นที่ เป็นการเห็นแก่ตัวและเบียดบังสาธารณะประโยชน์ ทั้งการตั้งเตาปิ้งหมู ควันโขมงไปทั่ว ส่งกลิ่นเข้าไปในชุมชนอิสลามใกล้เคียง ก่อมลภาวะทางอากาศเป็นอย่างยิ่ง   ใคร่ขอความกรุณาท่านเจ้าหน้าที่ที่เกี่ยวข้องเข้าตรวจสอบและห้ามปรามมิให้ตั้งโต๊ะและจอดรถมอเตอร์ไซค์ที่กีดขวางจราจรด้วยครับ ทั้งนี้ ข้าพเจ้ามีภาพประกอบแนบมาด้วย   อนึ่ง ข้าพเจ้ามิได้มีเป้าหมายหรือเจตนาให้คนทำมาค้าขายต้องยุติการค้าหรือถูกดำเนินคดีแต่อย่างใด เพียงแต่หวังว่าการสัญจรไป-มาในซอยจะได้รับความสะดวกมากขึ้นเท่านั้น และห้ามต้ังโต๊ะจนเต็มพื้นที่เต็มซอยจนรถผ่านไม่ได้หรือห้ามจอดมอเตอร์ไซค์กีดขวางจราจรตามภาพ  ขอบคุณครับ
ขอบพระคุณมากครับ